9. ΒΑΣΙΛΙΚΟΝ ΔΙΑΤΑΓΜΑ της 7/14 Ιουλ. 1937 Περί ορισμού ετέρων χρήσεων ακαθάρτου πετρελαίου και επιβολής ειδικού τέλους δια την έκδοσιν αδειών πωλήσεως αυτού. Εκδίδεται κατά το άρθρ. 9 Α.Ν. 644/1937 (ανωτ. αριθ. 7). Άρθρον μόνον.-Επιτρέπεται η συμφώνως προς τας διατάξεις του ανωτέρω νόμου, πώλησις, αγορά και χρήσις ακαθάρτου πετρελαίου εσωτερικής ή εξωτερικής καύσεως. 1.Δια τον καθαρισμόν των κυλίνδρων, στοιχείων και μηχανημάτων των τυπογραφείων και λιθογραφείων. 2.Δια τον υπό σταθμών αυτοκινήτων (γκαράζ) καθαρισμόν των πλαισίων και μηχανών των αυτοκινήτων. 3.Δια τον καθαρισμόν των μηχανών και μηχανολογικών εγκαταστάσεων εν γένει, των εργοστασίων. 4.Δια την λειτουργίαν των κλιβάνων, θερμάνσεως πισσασφάλτου και διάλυσιν ταύτης. 5.Δια τα οινοπνευματοποιεία β΄κατηγορίας ως αντιαφριστικόν κατά την απόσταξίν, και  6.Δια την λειτουργίαν εγκαταστάσεων προς παραγωγήν ατμού ή θέρμανσιν ύδατος εις επιχειρήσεις. λουτρών. Δια την έκδοσιν αδειών πωλήσεως ακαθάρτου πετρελαίου δια τας ανωτέρω περιπτώσεις επιβάλλεται ειδικόν τέλος λεπτών τεσσαράκοντα κατά χιλιόγραμμον ακαθάρτου πετρελαίου. (Αντί για τις σελ. 383(α)–385(α) Σελ. 383(β) Τεύχος Η81 – Σελ. 131 Μονοπώλιο πετρελαίου 28.Η.ε.6-9 